**TEHNIČKA ŠKOLA ČAKOVEC**

**Čakovec, Športska 5**

**Klasa:110-01/25-02/1**

**Urbroj:2109-58-01-25-49**

**Čakovec, 26.9.2025.**

Na temelju članka 12. Pravilnika o zapošljavanju Tehničke škole Čakovec (u daljnjem tekstu: Pravilnik), od 21. ožujka 2019., uz prethodno savjetovanje s ravnateljem Škole, Povjerenstvo za zapošljavanje imenovano Odlukom ravnatelja od 26.9.2025. godine donosi:

**ODLUKU O PROVOĐENJU TESTIRANJA**

I.

Ovom Odlukom uređuje se postupak testiranja kandidata prijavljenih na Natječaj za zasnivanje radnog odnosa objavljenog 10.9.2025. za radno mjesto  
**operativni djelatnik za sigurnost i civilnu zaštitu**

II.

**Testiranje kandidata u ovom postupku zapošljavanja sastoji se od:**

* usmene procjene odnosno testiranja kandidata putem razgovora
* razgovora s ravnateljem – tri najbolje rangirana kandidata nakon provedenoga usmenoga testiranja.

III.

Svi kandidati koji su dostavili pravodobne i potpune molbe, sukladno odredbama natječaja, pozivaju se na **usmeno testiranje** koje će se održati dana **2.10.2025. godine počev od 8:00 sati, u prostoru Škole**.

Kandidati koji su dostavili pravodobne i potpune molbe pozvat će se na testiranje putem adrese e-pošte koju su naveli u natječajnoj dokumentaciji.

Ako kandidat ne pristupi testiranju u vremenu koje je navedeno u pozivu upućenom putem e-pošte, smatra se da je isti odustao. Prilikom dolaska na testiranje kandidati su dužni predočiti važeću identifikacijsku ispravu radi utvrđivanja identiteta. Kandidati su dužni ponašati se u skladu s Kućnim redom Škole.

Kandidati koji će temeljem rang liste biti predloženi za razgovor s ravnateljem, bit će obaviješteni o vremenu održavanja razgovora putem e pošte ili telefonski.

IV.

**Usmeno testiranje obuhvaća sljedeća područja:**

* psihološko testiranje
* općenite informacije o Tehničkoj školi Čakovec
* Kućni red škole
* poslovi operativnog djelatnika za sigurnost i civilnu zaštitu i uvjeti radnog mjesta

V.

**Pravni i drugi izvori koje kandidati mogu koristiti kao pripremu za testiranje:**

* **Godišnji plan i program rada Tehničke škole Čakovec za 2024./2025**. (str. 4, 5, 7-10) <https://tsck.hr/wp-content/uploads/2024/10/GPP-TSC-2024_24-F.pdf>
* **web-stranica Škole**
* **Kućni red Škole** (članci 1., 4., 5., 29.-36.) <https://tsck.hr/wp-content/uploads/2023/01/Kucni-red-Tehnicke-skole-Cakovec-vazi-od-2019.-godine.pdf>
* **Pravilnik o dopuni Pravilnika o djelokrugu rada tajnika te administrativno – tehničkim i pomoćnim poslovima koji se obavljaju u srednjoškolskoj ustanovi** <https://narodne-novine.nn.hr/clanci/sluzbeni/2025_04_71_925.html>

VI.

Ova Odluka objavljuje se na web-stranici Škole te se, sukladno odredbama iz natječaja, smatra da su svi kandidati obaviješteni o uvjetima i načinu testiranja.

Povjerenstvo za zapošljavanje